สวัสดีค่ะ วันนี้หนูมีพสพ.กับแฟนแล้วแฟนบอกว่าตอนที่กำลังมีพสพ.อยู่อวัยวะเพศแฟนก็กระตุกแต่ไม่ได้รู้สึกว่ามีอะไรไหลออกมานะคะ แล้วพอตอนออกมาอวัยวะเพศแฟนมีปริมาณน้ำอสุจิน้อย(ไม่ได้มีพสพมาได้2สัปดาห์) แล้วพอหลังจากมีพสพ.หนูก็มีอาการปวดร้าวตรงเอวค่ะแต่ไม่มากนะคะ อยากทราบว่าจะท้องมั้ยคะ ควรซื้อยาคุมฉุกเฉินมาทานมั้ย?
สวัสดีค่ะ หากฝ่ายชายมีการถึงจุดสุดยอดและได้มีการหลั่งน้ำอสุจิออกมาในช่องคลอด หรือเมื่อดึงอวัยวะเพศออกมาแล้วตามด้วยการหลั่งน้ำอสุจิทันที โอกาสที่จะตั้งครรภ์ก็จะมีได้ ดังนั้น อาจพิจารณาทานยาคุมฉุกเฉินค่ะ โดยควรรีบทานให้เร็วที่สุดหลังจากมีเพศสัมพันธ์ เพื่อให้ยามีประสิทธิภาพสูงสุดแต่หากฝ่ายชายยังไม่ถึงจุดสุดยอด และไม่ได้มีการหลั่งน้ำอสุจิในช่องคลอด รวมถึงเมื่อดึงอวัยวะเพศออกมา ใช้เวลาซักพักจึงมีการหลั่งน้ำอสุจิออกมา โอกาสที่จะตั้งครรภ์ก็ไม่มี ดังนั้น จึงไม่จำเป็นต้องทานยาคุมฉุกเฉินสำหรับอาการปวดร้าวตรงเอว อาจเกิดจากการบาดเจ็บของกล้ามเนื้อ ที่อาจเกิดจากท่าทางหรือการเกร็งตัวในขณะมีเพศสัมพันธ์ หากปวดไม่มาก ก็ให้ใช้การประคบอุ่นหรือการทายาสำหรับนวดแก้ปวดเมื่อยต่างๆ ไปก่อน หากอาการเป็นมาก ก็ควรไปพบแพทย์เพื่อรักษาค่ะ